Oslo, 01.11.2020

Til alle kommuner

Deres ref.: ,

Vår ref.: 20/1281

Saksbehandler:

# KOSTRA-rapportering for 2020

KOSTRA er Statistisk sentralbyrå (SSB) sin informasjonsportal for kommunesektoren. For at KOSTRA skal gi god og pålitelig styringsinformasjon til kommuner og stat, trenger vi korrekte opplysninger fra dere. Informasjon om rapporteringen finner dere her: <http://www.ssb.no/innrapportering/offentlig-sektor/kostra-innrapportering>.

## Viktige frister

|  |  |
| --- | --- |
| 2.–20. november 2020 | Testperiode: Mulighet for testrapportering av 2020-årgangen. Brukernavn: organisasjonsnummer, passord: 12341234. |
| 1.-4. desember 202020 | Dere mottar pinkoden for 2020 i innboksen i Altinn. |
| 4.-**15. januar** 2021 | Rapportering av skjemaene: |
| 45 11 11C 15 | Helse- og omsorgstjenester Helse- og omsorgsinstitusjoner Registreringsskjema for sosialhjelp Registreringsskjema for kvalifiseringsstønad Barnevern |
| 4. januar – **15. februar** 2021 | Rapportering av de andre tjenesteskjemaene[Oversikt over skjemaer for 2020, kommune](https://www.ssb.no/innrapportering/offentlig-sektor/_attachment/436175?_ts=175885099a8) (vedlegg 1). |
| 4. januar – **22. februar** 2021 | Rapportering av regnskapsdata [Oversikt over skjemaer for 2020, kommune](https://www.ssb.no/innrapportering/offentlig-sektor/_attachment/436175?_ts=175885099a8) (vedlegg 1). |
| 15. mars 2021 | Ureviderte nøkkeltall og grunnlagsdata blir publisert for 2020.  |
| 15. mars – 15. april 2021 | Kontroll av publiserte tall. Hvis tallene er feil, rett opp tallene og send inn på nytt innen 15. april.Hvis de publiserte tallene er riktige, er du ferdig med 2020-rapporteringen til KOSTRA. |
| 15. april 2021 | Siste frist for revidert rapportering til SSB. |
| 15. juni 2021 | Korrigerte nøkkeltall og grunnlagsdata blir publisert for 2020.  |
| 27. august 2021 | SSB stenger rapporteringsportalen for 2020-tall. |

# Endringer for 2020-årgangen

**Tjenesterapportering**

Se vedlegg 2: «Detaljert oversikt for rapportering 2020».

**Regnskap**

For oversikt over endringer i kontoplanen fra 2019 til 2020, se kapittel 1.6 i «Oppslagshefte til hjelp ved regnskapsrapportering for 2020» (vedlegg 3).

Som en følge av ny kommunelov og tilhørende forskrifter skal dere for regnskapsåret 2020 levere flere nye regnskapsfiler ved KOSTRA-rapporteringen i 2021. Det gjelder konsolidert årsregnskap og regnskap fra interkommunale politiske råd (IPR) og kommunale oppgavefellesskap (KO). Rapporteringen for lånefond er utvidet til å omfatte bevilgningsregnskap (gjelder bare for dem som har lånefond).

Konsolidert årsregnskap skal inneholde regnskap for alle enheter som er innenfor kommunen som rettssubjekt. Dette omfatter enhetene kommunekasse, kommunale foretak (KF), lånefond, interkommunale politiske råd (IPR), kommunale oppgavefellesskap (KO) og § 27-samarbeider med eget regnskap. Konsolideringen skal gjøres som forklart i kapittel 6.4 i [Hovedveileder for 2020](https://www.regjeringen.no/contentassets/bbb36cc4ebcc460b83aedfb68ca95c6d/2020/hovedveileder-2020---endelig.pdf)[[1]](#footnote-1) fra Kommunal og moderniseringsdepartementet. Hovedveilederen for 2021 gir mer utfyllende informasjon om konsolideringen.

I en overgangsperiode vil tabeller med konsoliderte regnskapsdata primært bli publisert for intern kvalitetssikring i kommunen. Hvilke tabeller som blir publisert og hvor dere finner disse vil SSB informere nærmere om ved publiseringen i mars.

SSB utarbeidet konsernregnskap for 2020 på samme måte som tidligere år. Det vil si at vi slår sammen innrapporterte enkeltregnskaper fra kommunekassen, KF, interkommunale samarbeider (KO, IPR og § 27-samarbeider) og IKS.

Dere finner mer informasjon i vedlegg 2: «Detaljert oversikt for rapportering 2020», og vedlegg 3: «Oppslagshefte til hjelp ved regnskapsrapporteringen 2020».

# Rapportering

KOSTRA-skjemaene vil være tilgjengelige for rapportering på adressen: <https://skjema.ssb.no/Login.aspx>.

**Pinkode**

Alle kommuner og bydelene i Oslo vil få brev med pinkode fra SSB, som blir sent til innboksen i Altinn innen 4. desember 2020. Om dere ikke får se eller finner pinkodebrevet fra SSB, kontakt postmottaket eller arkivtjenesten i kommunen.

Logg inn i [KOSTRA-portalen](https://skjema.ssb.no/Login.aspx) med kommunens organisasjonsnummer og pinkode, fyll ut skjemaene og send inn.

Oversikt over innrapporterte data finner dere på adressen: <https://skjema.ssb.no/xtra/mottatt.asp>.

Oversikt over innrapporterte data for 2019 finner dere ved å logge inn med pinkoden fra 2019 på adressen: <https://skjema2019.ssb.no/>.

**Kommunesammenslåing 1.1.2020**

Ifølge regler ved sammenslåing skal dere rapportere for den kommunen (kommunenummer og organisasjonsnummer) som eksisterer innenfor det året dere skal rapportere data for. Det vil si at alle kommunene ved rapportering av data for 2020 skal bruke kommunenummer og organisasjonsnummer som gjelder fra 1. januar 2020.

For mer informasjon om utfylling av skjema 33 om eiendomsskatt for 2021 for kommuner som er sammenslåtte etter kommunereformen, se vedlegg 3.

**Interkommunale selskap (IKS) og samarbeid**

IKS, interkommunale politiske råd (IPR), kommunale oppgavefellesskap (KO) og vertskommunesamarbeid etter § 27 i kommuneloven av 25.09.1992 skal logge seg på portalen med eget organisasjonsnummer og tilsendt pinkode. Dette gjelder uavhengig av om enhetene er innfor kommunen som rettssubjekt eller om de er egne rettssubjekt. Enhetene får tilsendt tilsvarende informasjonsbrev om rapporteringen for 2020 (vedlegg 4: «Brev til inter(fylkes)kommunale selskaper, kommunale oppgavefellesskap og § 27-enheter 2020»).

Oversikt over registrerte KF, IPR, KO, §-27-samarbeid og IKS med særregnskap er tilgjengelig på [KOSTRA-innrapportering](http://www.ssb.no/innrapportering/offentlig-sektor/kostra-innrapportering) (vedlegg 5: «Liste over (fylkes-)kommunale foretak og interkommunale selskaper 2020». Dersom det er endringer i status for noen av disse enhetene og/eller kommunen har eierinteresser i andre tilsvarende enheter enn det som fremkommer i lista, ber vi om tilbakemelding på e-post til kostra-kommuneregnskap@ssb.no. Vi ber om at endringer i status for 2020 blir meldt innen 15. januar 2021.

### **Programmer til fagsystem for kommuner og leverandører**

FileEncrypter 2019 skal benyttes i rapporteringen av data for 2020, og ligger tilgjengelig for nedlastning på ssb.no på:

<https://www.ssb.no/282987/dokumentasjon-og-program-til-kommuner-og-leverandorer-av-fagsystem> under lenken FileEncrypter (.zip), <https://www.ssb.no/forside/_attachment/396813?_ts=16cfc1665b0>

### **Skjema 999 må fylles ut før rapportering av skjema 11, 11C og 15**

Dere må fylle ut skjema 999 for å få tilgang til utfylling/opplastning av sensitive data på tjenesteområdene barnevern, sosialhjelp og kvalifiseringsstønad. I skjemaet registrerer dere den personen i kommunen som skal rapportere sensitive tjenestedata.

## Skjema 6 «Hjemmetjenestevirksomhet» - nytt skjema

For rapporteringen for 2020 tar vi igjen i bruk skjema 6«Hjemmetjenestevirksomhet»(sist i bruk høsten 2014). Formålet er å kartlegge målgrupper hver enkelt virksomhet. Nytt i 2020 er at det for personellbase for samlokaliserte omsorgsboliger (boligbase) skal rapporteres antall boenheter/plasser. Skjemaet skal rapporteres på adressenivå (i likhet med skjema 5 Helse- og omsorgsinstitusjon), og svarfristen er 15. februar 2021.

På samme måte som i skjema 5, er populasjonen (virksomheter det skal rapporteres på) i skjema 6 basert på næringskoder fra Enhetsregisteret. Dersom virksomheten ikke er en del av kommunens hjemmetjeneste, svarer dere på dette tidlig i skjemaet, og skal ikke fylle ut mer. Dersom det i KOSTRA-rapporteringsportalen mangler virksomheter som utfører hjemmetjenester i kommunen, ber vi om at dere sender beskjed til kommunal-helse-omsorg@ssb.no.

Dette skjemaet vil sammen med KOSTRA-skjemaene 4 og 5 og IPLOS-data, bidra til å komplettere oversikten over kommunenes omsorgstjenestetilbud og organiseringen av dette.

**Skjema 11 «Registreringsskjema for sosialhjelp»: Overgang til filuttrekk for alle kommuner**

Det er obligatorisk med filuttrekk for skjema 11 f.o.m statistikkåret **2020** for data som har svarfrist 15. januar 2021. Dette omfatter også eventuelle egne innsendinger av sosialhjelpsdata fra kommunens flyktningkontor. Det vil ikke være mulig å sende inn elektronisk skjema.

Det samme vil gjelde for skjema 11C «Registreringsskjema for kvalifiseringsstønad» fra og med innrapporteringen av data for statistikkåret 2021.

**Ingen data å rapportere?**

Vi minner om at kommuner som ikke har bestemte ordninger, for eksempel kvalifiseringsstønad og/eller eiendomsskatt, også skal sende inn det/de aktuelle KOSTRA-skjema(ene). Kryss av for at dere ikke har noe å rapportere, og send inn skjemaet. Dette gir SSB en oversikt over hvilke kommuner som reelt sett ennå ikke har rapportert, og vi kan estimere korrekte summer på regions- og landsnivå.

**Skjema 25 «Bruk av informasjons- og kommunikasjonsteknologi (IKT)» utgår fra KOSTRA**

Skjemaet om bruk av informasjons- og kommunikasjonsteknologi er ikke lenger en del av KOSTRA-innrapporteringen. Dere får egen beskjed om hvordan dataene skal leveres inn.

**Lovhjemmel for innhenting av data**

KOSTRA-dataene blir samlet inn etter ulike lovhjemler. En oversikt over hjemlene finner dere på <https://www.ssb.no/offentlig-sektor/statistikker/kostrahoved>, under Om statistikken → Bakgrunn → Lovhjemmel.

## Praktiske opplysninger og kontaktinformasjon

**Har dere spørsmål?**

Kontakt oss på:s

* e-post kostra-support@ssb.no
* telefon 62 88 51 70

Vi ser gjerne at dere benytter e-post.

Svartjenesten vil være bemannet i periodene 2. – 20. november 2020 for testrapportering og 4. januar - 15. april 2021 for ordinær rapportering. Åpningstid er kl. 9.00 - 15.00. Ut over åpningstiden henviser vi til bruk av e-post.

**Kontakten mellom SSB og kommunene**

Vi anbefaler kommunene om å opprette en upersonlig e-postadresse til bruk for KOSTRA-rapporteringen, for eksempel KOSTRA@XXXX.kommune.no.

Vi ønsker dere lykke til med rapporteringen!

Med vennlig hilsen

Kari Solaas Paulsen

seniorrådgiver

Vedlegg 1: [Oversikt over skjemaer for 2020, kommune](https://www.ssb.no/innrapportering/offentlig-sektor/_attachment/436175?_ts=175885099a8)

Vedlegg 2: [Detaljert oversikt for rapportering kommune](https://www.ssb.no/innrapportering/offentlig-sektor/_attachment/436172?_ts=175884ff598)

Vedlegg 3: [Rapporteringshåndboka for regnskap](https://www.ssb.no/innrapportering/offentlig-sektor/_attachment/436148?_ts=17588244dd0)

Vedlegg 4: [Inter(fylkes)kommunale selskaper og §27enheter 01.11.2020](https://www.ssb.no/innrapportering/offentlig-sektor/_attachment/436173?_ts=17588503fd0)

Vedlegg 5: [Liste over (fylkes)kommunale foretak (FKF, KF) og interkommunale selskap (IKS) 2020](https://www.ssb.no/innrapportering/offentlig-sektor/_attachment/435433?_ts=17565798c50)

1. https://www.regjeringen.no/contentassets/bbb36cc4ebcc460b83aedfb68ca95c6d/2020/hovedveileder-2020---endelig.pdf [↑](#footnote-ref-1)